Publication: Magyar Közlöny
Issue: MK-1998-72 (Year: 1998, Number: 72)
Era: 1990-2004
Section: a 9/1998. (VIII. 7.) FVM rendelethez
Paragraph Index: 71

1. A felkészítés és vizsgáztatás követelményei A vizsgára való felkészítés során az iskolarendszerű felsőfokú szakképzésben az elméleti tárgyakat oktatóknak a szakterületnek megfelelő tanári vagy felsőfokú szakmai végzettséggel kell rendelkezniük. A gyakorlati képzést szakirányú főiskolai és pedagógiai, kivételes esetben, ha más jogszabály eltérően nem rendelkezik, középfokú szakmai végzettséggel vagy középfokú végzettséggel és legalább 5 éves szakirányú gyakorlattal rendelkező szakemberek végezhetik. A szakmai vizsgán a vizsgabizottság tagjainak, illetve a segítő, kérdező tanároknak az előzőekben meghatározott végzettséggel kell rendelkezniük. Vizsgára való felkészítést, illetve vizsgát csak olyan képzőhely folytathat, amely rendelkezik a szakmai követelmények elsajátításához szükséges felszerelésekkel, eszközökkel, vagy szerződéses keretek között biztosítani tudja ezeket. A szükséges tárgyi feltételek: — élelmiszer-technológiai műhely, műveleti műhelycsarnok és berendezései, — élelmiszeripari gépészeti berendezések, — laboratóriumi eszközök, felszerelések, — számítástechnikai berendezések, gyakorló számítógéppark.

Source: https://magyarkozlony.hu/hivatalos-lapok/24eb3103826d52dff00b7818066bea0713750f1e/dokumentumok/2dfa3313f98eaccb9b3d7bf8086c7bf89df88827/letoltes